Հարգելի ուսանողներ, Հայաստանում Ֆրանսիական համալսարանը մեկնարկում է **Աքսելերատոր 28** ծրագիրը՝  նպատակ ունենալով օժանդակել Հայաստանում բիզնեսի ստեղծմանը, խթանել ձեռնարկատիրությունը, դրանով իսկ նպաստել՝

* Հայաստանում տնտեսական արժեքի ստեղծմանը,
* Հայաստանի մարզերում տնտեսության զարգացմանը,
* Հայաստանում ՏՏ ոլորտի զարգացմանը,
* Գլոբալացված  աշխարհում գործունեության միջազգայնացմանը,
* Բիզնեսի ստեղծման գործում կանանց եւ հաշմանդամություն ունեցող անձանց դերի բարձրացմանը

*«Ի՞նչ է ՀՖՀՀ Աքսելերատոր 28 ծրագիրը: Վայր, որը պետք է լինի Հայաստանում ձեռնարկատիրական մշակույթի զարգացմանը նպաստող կենտրոն: Ինչի՞ կարիք ունի Հայաստանը հիմա՝ նոր նախագծերի, նոր տնտեսական խթանի: Մենք պատրաստվում ենք բավարարել այդ կարիքը՝ աջակցելով ձեռնարկություններին՝ ստեղծման, զարգացման, վերականգնման եւ միջազգայնացման հարցում».* - ՀՖՀՀ ռեկտոր Բերտրան Վենար:

Եթե ունեք նորարարական բիզնես գաղափար եւ վերջինս կյանքի կոչելու շահադրդվածություն, ապա դիմեք Աքսելերատոր 28 ծրագրին մինչեւ **ս.թ. սեպտեմբերի 22-ը** հետեւյալ հղումով`  [**https://forms.office.com/r/eNGjuB6yRn**](https://forms.office.com/r/eNGjuB6yRn)

Նամակին կից կարող եք գտնել ծրագրի վերաբերյալ տեղեկատվական թերթիկներ՝ անգլերեն եւ հայերեն լեզուներով:

Ծրագրի նպատակներին, առավելություններին, դրա շրջանակում առաջարկվող դասընթացներին եւ 2021թ.-ի առաջին շրջափուլի մասնակիցների կարծիքներին կարելի է ծանոթանալ [*այստեղ*](https://anau.am/wp-content/uploads/2021/09/Acc28-21.pdf):

Լրացուցիչ տեղեկությունների համար խնդրում ենք կապ հաստատել մեզ հետ հետեւյալ էլեկտրոնային հասցեով՝ **acc28@ufar.am**